# 2018-08-24 2018 m. II ketvirtį Lietuvos įmonėse padidėjo kiaušinių pardavimų apimtys, o eksportas ir kainos sumažėjo

LŽŪMPRIS duomenimis, 2018 m. balandžio–birželio mėn. Lietuvos rinkoje buvo parduota 162,80 mln. kiaušinių, t. y. 8,9 proc. daugiau nei I ketvirtį ir 16,6 proc. daugiau nei tuo pačiu 2017 m. laikotarpiu. Iš to skaičiaus A klasės vištų kiaušinių analizuojamu laikotarpiu parduota 2,8 proc. daugiau nei 2018 m. I ketvirtį, tačiau 11,92 proc. mažiau nei tuo pačiu 2017 m. laikotarpiu. Vidutinė A klasės vištų kiaušinių pardavimo kaina 2018 m. II ketvirtį sudarė 5,82 EUR/100 vnt. ir buvo 13 proc. mažesnė nei tuo pačiu 2017 m. laikotarpiu. B klasės vištų kiaušinių vidutinė didmeninė pardavimo kaina analizuojamu laikotarpiu padidėjo 17,8 proc. (iki 4,50 EUR/100 vnt.). Kiaušinių eksportas 2018 m. II ketvirtį sudarė 28,81 mln. vnt. ir, palyginti su I šių metų ketvirčiu, sumažėjo 4,03 proc., tačiau išliko 33,1 proc. didesnis nei prieš metus. Vidutinė eksporto kaina analizuojamu laikotarpiu sudarė 5,15 EUR/100 vnt. ir buvo 17,3 proc. žemesnė nei prieš metus.

Šaltinis ŽŪIKVC(LŽŪMPRIS)  
Parengė A.Kairytė, tel. (8-37) 39 78 02